JayJayThrowThrow/commonwealth-wiki-mix huggingface dataset:
जैसलमेर जिला

जैसलमेर ज़िला भारत के राजस्थान राज्य का एक ज़िला है। ज़िले का मुख्यालय जैसलमेर है।
तथ्य

ज़िले का पिनकोड 345001, दूरभाष कोड 02992 और वाहन कोड RJ 15 है। सन् 2001 में साक्षरता दर 57.2% था।
विवरण

जैसलमेर राजस्थान के सुदूर पश्चिम में स्थित है और क्षेत्रफल की दृष्टि से राजस्थान का सबसे बड़ा जिला है। स्वतंत्रता से पुर्व यहां पर भाटी राजपुतों का राज था | इसकी स्थापना भाटी राजा जैसल ने 1155 ई. में की थी। इस जिले में सबसे कम जनसंख्या निवास करती है। साथ ही साथ यहां का जनसंख्या घनत्व भी सबसे कम है। यहां प्रति वर्ग किमी में औसतन केवल 17 व्यक्ति ही निवास करते हैं। जैसलमेर को 'स्वर्ण नगरी' के नाम से भी जाना जाता है। जैसलमेर का सोनार का किला अपने स्थापत्य कला के कारण विश्व प्रसिद्ध है। इस किले के निर्माण में पीले पत्थरों का प्रयोग किया गया है। जब सुर्य की किरणें किले पर पड़ती है तो वह सोने के समान चमकता है , इसीलिये इसे सोनार के किले के नाम से जाता है। यहां भारत का सबसे बड़ा मरूस्‍थल थार का मरूस्‍थल स्थित है। यहां गर्मियों में गर्मी अधिक व सर्दी में ठंडी अधिक पड़ती है।
भाडली गाँव

भाडली जिला मुख्यालय से 110 किलोमीटर व बाड़मेर ज़िले की सीमा पर बसा गांव है। यहां पर प्रसिद्ध श्री करनी माता का मंदिर है, जहां हर साल मेला भरता है। यहां पर चमत्कारी बाबा श्री मोतीगिरी का मठ है, सांप डसने पर, जीवन दान के सम्बंध में श्री मोति गिरी के मठ में पूजन किया जाता है, यहां हर साल मेला भरता है, आस पास के गांवो से हर साल हजारो लोग आते है। गांव में माता रानी भटियाणी का मंदिर, नागणेच्या माताजी का मंदिर,संत जसा रामजी का मंदिर, खेतरपाल का मंदिर, हनुमान मंदिर ठाकुर जी का मंदिर, चमजी एवम रावतिंग डाडा का मंदिर है।
सिंचाई व कृषि

इंदिरा गांधी नहर परियोजना का अंतिम छोर भी यहां मोहनगढ़ उपतहसील में है। इस नहर से जैसलमेर में बड़े क्षैत्र में खेती की जाती है।नहरी क्षेत्र में नाचना, मोहनगढ़,सुथार मंत्री, २पी की एम चौराहा, रामगढ़ आदि कृषि क्षेत्र है। इन क्षैत्रों में अधिकांश किसान गंगानगर, हनुमान गढ , बीकानेर, नागौर,चूरु व बाड़मेर के हैं। कुछ स्थानीय किसान भी खेती-बाड़ी करते हैं, सत्य यह भी माना जाता है कि नहरी कृषि करने कै तौर तरीके स्थानीय किसानों को अन्य जिलों से आए हुए किसानों की देन है। यहां की खेती में ग्वार,मूंग,मोठ,तिल, मूंगफली, सरसों, बाजरा, चना, जीरा, ईसबगोल प्रमुखता से बोया जाता है। हालांकि नहर के अलावा कुछ स्थानों पर ट्यूबवेल से भी खेती की जाती है, लेकिन कम की जाती है, इसके दो कारण हैं। एक तो यहां की भूमि में प्रचूर मात्रा में पानी नहीं है दूसरा अधिकांश जगह लवणीय पानी है। साथ में बारिश यहां औसत से भी कम होती है।अगर समय पर अच्छी बारिश हो तो यहां बारानी खेती भी की जाती है। यहां पर बरसाती पानी को संजो कर अपने खेत में रखा जाता है पानी सोखने पर वहां खेती की जाती है उसे स्थानीय भाषा में खड़ीन कहा जाता है।
इन्हें भी देखें

* जैसलमेर
* राजस्थान
* राजस्थान के जिले
सन्दर्भ

श्रेणी:राजस्थान के जिले
श्रेणी:जैसलमेर ज़िला
हनुमानगढ़ जिला

हनुमानगढ़ ज़िला भारत के राजस्थान राज्य का एक ज़िला है। ज़िले का मुख्यालय हनुमानगढ़ है। हनुमानगढ़ का पुराना नाम भटनेर है , भटनेर किला राजस्थान का सबसे पुराना किला है।
तहसीलें

ज़िले में 8 तहसीलें हैं: हनुमानगढ़, संगरिया, रावतसर, पल्लू, नोहर, भादरा, टिब्बी और पीलीबंगा। इन सात तहसीलों में हनुमानगढ़ तहसील सबसे बड़ी और टिब्बी तहसील सबसे छोटी तहसील है।
अन्य तथ्य

ज़िले का दूरभाष कोड 01552, पिनकोड 335512 ,335513 और वाहन कोड RJ 31और नोहर भादरा क्षेत्र का RJ 49 है। सन् 2011 में साक्षरता दर 68.37% था। समुद्रतल से औसत ऊँचाई 177 मीटर (581 फीट) है। भौगोलिक रूप से ज़िले का विस्तार उत्तर 29° 5' से उत्तर 30° 6' और पूर्व 74° 3' रेखांश से पूर्व 75º 3' रेखांश है। वार्षिक औसत वर्षा 225 से 300 मिमी गिरती है।

हनुमानगढ NH 62 से 56 किलोमीटर की दूरी पर स्थित हैं, जो हनुमानगढ से जण्डावाली, पक्कासहारणा,गोलूवाला ,केच्ची पर जाकर मिलता है। यहाँ पर भटनेर दुर्ग बना हुआ है। ज़िले का मुख्य रेलवे स्टेशन हनुमानगढ़ जंक्शन है।

पुराने काल में यह जगह भटनेर कहलाती थी, क्योंकि यहाँ भाटी राजपूतों का शासन था। जैसलमेर के भाटी राजा भूपत सिंह ने भटनेर का प्राचीन किला सन 285 में बनवाया। सन 1805 में बीकानेर के राजा सूरत सिंह ने यह किला भाटियों से जीत लिया था। इसी विजय को आधार मान कर, जो कि मंगलवार को हुई थी, इसका नाम हनुमानगढ़ रखा गया क्योंकि मंगल हनुमान जी का दिन माना जाता है। भटनेर किला उस जमाने का एक मज़बूत किला माना जाता था यहाँ तक कि तैमूर ने अपनी जीवनी ‘तुजुके तैमूर’ में इसे "हिंदुस्तान का सबसे मज़बूत किला" लिखा है। इसके ऊँचे दालान तथा दरबार तक घोडों के जाने के लिए संकड़े रास्ते बने हुए हैं। आज़ादी के बाद से यह भाग श्रीगंगानगर जिले के अर्न्तगत आता था जिसे 12 जुलाई 1994 को अलग जिला बना दिया गया।
इन्हें भी देखें

* हनुमानगढ़
* राजस्थान
सन्दर्भ

श्रेणी:राजस्थान के जिले
*
सवाई माधोपुर जिला

सवाई माधोपुर ज़िला भारत के राजस्थान राज्य का एक ज़िला है। ज़िले का मुख्यालय सवाई माधोपुर है।
पर्यटन स्थल

इस जिले के प्रमुख पर्यटन स्थलों में महत्वपूर्ण है:
* रणथम्भौर दुर्ग विश्व धरोहर
* रणथम्भौर राष्ट्रीय उद्यान
* त्रिनेत्र गणेशजी का मंदिर
* श्री चौथ माता का मंदिर
* घुष्मेश्वर ज्योतिर्लिंग शिवाड़
* रामेश्वर त्रिवेणी संगम
* श्री देवनारायण मंदिर चौथ का बरवाड़ा
* खंडार का किला
* अरणेश्वर महादेव के सप्त कुंड भगवतगढ़
तहसील

सवाई माधोपुर जिले में कुल 5 तहसीलें है:
* सवाई माधोपुर
* बौंली
* चौथ का बरवाड़ा
* मलारना डूंगर
* खंडार
इन्हें भी देखें

* सवाई माधोपुर
* राजस्थान
* राजस्थान के जिले
GURJAR

प्रमुख जातियां मीणा व गुर्जर हैं।

~जातियो के अधार पर मीणा,गुर्जर,बैरवा,राजपूत,ब्राह्मण,हरिजन,जाट है।
राजसमन्द जिला

राजसमंद भारतीय राज्य राजस्थान का एक जिला है। इसका मुख्यालय राजसमंद है। यह अरावली पर्वतमाला के बीच में स्थित है। इस शहर और जिले का नाम मेवाड़ के राणा राज सिंह द्वारा 17 वीं सदी में निर्मित एक कृत्रिम झील, राजसमन्द झील के नाम से लिया गया है। इस जिले का गठन 10 अप्रैल 1991 को उदयपुर जिले के राजनगर और कांकरोली को मिलाकर किया गया था।

कुम्भलगढ़ में बना कुंभलगढ़ दुर्ग राजसमंद जिले का प्रमुख पर्यटन केंद्र है । राजसमंद जिले के उत्तर में अजमेर जिला , उत्तर-पूर्व में भीलवाड़ा जिला , पूर्व में चित्तौड़गढ़ जिला , दक्षिण में उदयपुर जिला और पश्चिम में पाली जिले हैं ।
राजनीति

;जिले के विधायक

# भीम = हरी सिंह रावत
# राजसमन्द = दीप्ति माहेश्वरी
# कुम्भलगढ = सुरेंद्र सिंह राठौड़
# नाथद्वारा = विश्वराज सिंह मेवाड़

; जिले के सासंद

# राजसमंद लोकसभा क्षेत्र = महिमा कुमारी मेवाड़
दर्शनीय स्थल

# श्री नाथ जी मंदिर, नाथद्वारा
# श्री द्वारिकाधीश जी मंदिर, कांकरोली
# राजसमन्द झील
# कुंभलगढ़ दुर्ग
# हल्दीघाटी
# रक्ततलाई, खमनोर
# चारभुजानाथजी मन्दिर, गढ़बोर
# नौ चौकी पाल, राजसमंद
# श्री रुपनारायण जी मंदिर, सेवंत्री
# श्री कुंतेश्वर महादेव फरारा
# दिवेर
# गौरम घाट, काछबली
तहसीलें

# नाथद्वारा
# राजसमन्द
# भीम
# देवगढ़
# कुम्भलगढ
# रेलमगरा
# आमेट
# गढ़बोर
# कुंवारियां
# देलवाड़ा (यह देलवाड़ा गलत दर्शाया गया है । यहां दर्शाया गया देलवाड़ा सिरोही जिले में है जबकि राजसमंद में देलवाड़ा अलग है ।
पंचायत समितियां

# खमनोर
# राजसमन्द
# भीम
# रेलमगरा
# देवगढ
# आमेट
# कुम्भलगढ
# देलवाड़ा

श्रेणी:राजस्थान के जिले
*
बीकानेर जिला

बीकानेर ज़िला भारत के राजस्थान राज्य का एक ज़िला है। ज़िले का मुख्यालय बीकानेर है।
अन्य आँकड़े व तथ्य

ज़िले का साक्षरता दर 65.92% है और एस॰टी॰डी॰ (STD) कोड 0151 है। यह लगभग अक्षांश 28.01 उत्तर और रेखांश 73.9 पूर्व पर स्थित है। यहाँ औसत वार्षिक वर्षा 243 मि॰मी॰ होती है। बीकानेर रेगिस्तानी जिलों में से एक है जो उत्तर-पूर्व राजस्थान में हैं। इसके उत्तरी ओर श्रीगंगानगर, पश्चिमी ओर जैसलमेर और पाकिस्तान, पूर्वी ओर चुरु और श्री डुंगरगढ तथा दक्षिण-पूर्व में नागोर और जोधपुर स्थित हैं।
ज़िले के दर्शनीय स्थल

* देशनोक करनी माता का मन्दिर - यह मन्दिर बीकानेर के बसने से पहले बना है। यह चूहों के मन्दिर के नाम से प्रसिद है।
* मुकाम मंदिर - यह बिश्नोई सम्प्रदाय का मुख्य धार्मिक स्थल है।
* कतरियासर - जसनाथी सम्प्रदाय के गुरु जसनाथ जी महाराज का मन्दिर जो बिना पानी के बना हुआ है| जाट और सिद्ध जाती के लोग यहाँ आते हैं तथा यहाँ का अग्नि नृत्य विश्व प्रसिद्ध है।
* चौधरी कॉलोनी - वीर तेजाजी महाराज का मन्दिर की स्थापना सन् 1989 में जाट समाज द्वारा चौधरी कॉलोनी स्थित वीर तेजा जी मार्ग के पास हुई। यह बीकानेर शहर के प्रसिद्ध स्थलों में से एक है।
* सुरधना-कुमावत समाज के लोक देवता राव श्री देदाजी जुझार का मेला भरता है काफ़ी संख्या में समाज के लोग यंहाँ इकट्ठे होते हैं
* कोलायत झील कपिल सरोवर मंदिर कार्तिक पूर्णिमा को मेला भरता है
*जूनागढ़ : यह यहां का किला है, जो की राजस्थान के सबसे सुंदर किलों में से एक है ।
*भांडशाह जैन मंदिर : यह शहरी परकोटे के भीतर स्थित प्राचीन जैन मंदिर है, इस मंदिर की खास बात है इसकी बनावट । इस किले को बनाने के लिए देसी घी का इस्तेमाल किया गया था।
मौसम

जिला का अधिकतम तापमान 48° सेल्सियस और न्यूनतम तापमान शून्य से भी एक डिग्री कम है।
बुनियादी सुविधाएँ

बिजली

बीकानेर के वर्तमान ग्रिड उप-कार्यस्थलों की क्षमता 62.0 एम॰वी॰ए॰ है।
पानी

ज़मीन की सतह से नीचे पानी अरावली के ऊपर, विंध्य से बनने वाले क्षेत्रों में 60 मीटर की गहराई पर मिलता है जो पूर्व और उत्तर की ओर और गहराता है। श्री कोलायत जी में गहराई 100 मीटर से 135 मीटर हो जाती है। आशा की जा रही है कि इंदिरा गाँधी नहर परियोजना से जिले के 188 गाँव और 2.60 मिलयन एकड़ ज़मीन को लाभ पहुँचेगा।
सड़क यातायात

जिला धातु की सड़क से अपने सभी आस-पास के जिलों से जुड़ा है। राष्ट्रीय राजमार्ग क्र॰ 11 जो बीकानेर को आगरा से जोड़ता है, बीकानेर ही में आकर रुकता है। जिले में विभिन्न प्रकार की सड़कों की लम्बाई 3,624 किलोमीटर है (जैसाकि 31 मार्च 2000 को जाँचा गया था)।
रेल यातायात

जिले में रेल का कुल जालक्रम 300 किलोमीटर तक फैला है। जिला हावड़ा से दिल्ली, जोधपुर, उदयपुर, जयपुर, श्रीगंगानगर, सूरत, डुंगरगढ, रतनगढ़, आगरा और भटिंडा से ब्रॉडगेज रेलवे लाइन से जुड़ा हुआ है।
हवाई यातायात

नाल एयरपोर्ट
संचार सुविधाएँ
औद्योगिक दृश्य
खनिज पदार्थ

विभिन्न प्रकार की मिट्टी जैसे कि फ़ायर क्ले, गेरू और खरिया मिट्टी।
तहसीलें

ज़िले में आठ तहसीलें हैं -
#नोखा, बीकानेर
#कोलायत
#बीकानेर
#लूणकरनसर
#श्रीडूंगरगढ़
#पूगल
#छतरगढ
#हदा
इन्हें भी देखें

* बीकानेर
* राजस्थान
* राजस्थान के जिले
सन्दर्भ

श्रेणी:राजस्थान के जिले
*
भीलवाड़ा जिला

भीलवाड़ा ज़िला भारत के राजस्थान राज्य का एक ज़िला है। ज़िले का मुख्यालय भीलवाड़ा है, जहाँ वस्त्रों का एक विस्तृत कारोबार है।राजस्थान के दक्षिणी- पुरी भाग में स्थित भीलवाड़ा सूती वस्त्र उद्योग के लिए प्रसिद्ध हैं। यहां पाषाण युगीन सभ्यता के अवशेष प्राप्त हुए हैं। इनमें आंगूचा, ओझियाणा एवं हुरडा़ मुख्य है। भीलवाड़ा के बागोर गांव में भी खुदाई से पाषाण युगीन सभ्यता का पता चला है। यह जिला पारंपरिक फड़ चित्रकला के लिए अंतरराष्ट्रीय स्तर पर प्रसिद्ध है।
इन्हें भी देखें

* भीलवाड़ा
* राजस्थान
* राजस्थान के जिले
सन्दर्भ

श्रेणी:राजस्थान के जिले
*
बूँदी जिला

बूँदी ज़िला भारत के राजस्थान राज्य का एक ज़िला है। ज़िले का मुख्यालय बूँदी है।
विवरण

बूँदी को "परिंदों का स्वर्ग" कहा जाता है। छोटीकाशी के नाम से प्रसिद्ध बूंदी जिले में प्राकृतिक सौंदर्य है। यह अपनी संस्कृति, लोक परंपराएं और ऐतिहासिक धरोहर व स्थानीय पक्षियों की पसंदीदा सैरगाह के रूप में प्रसिद्ध रहा है। अरावली की पर्वत श्रृंखलाएँ बूंदी को और भी मनोरम बनाती है। वन एवं वन्य जीवो से बूंदी समृद्ध व इनके लिए प्रसिद्ध है। नैसर्गिक सुषमा से समृद्ध इस अंचल में जलाशयों के तटों व वृक्षों पर विचरण करते देशी विदेशी पक्षी और सघन वनाच्छादित क्षेत्रों में उन्मुक्त घूमते वन्यजीवों से बूंदी जिले की पहचान बनती है। बूंदी जिले में रणथंभौर बाघ परियोजना, मुकुंदरा टाइगर रिजर्व, रामगढ़ विषधारी अभ्यारण, चंबल घड़ियाल अभ्यारण व जवाहर सागर अभ्यारण का भाग सम्मिलित है। जिले में वर्तमान में 1542.42 वर्ग किलोमीटर वन भूमि है जो कि जिले के भौगोलिक क्षेत्रफल का 26.70% है।

जिला मुख्यालय बूंदी सहित जिले के 9 विभिन्न जलाशयों में शीतकाल के आरंभ होते ही देश-विदेश के विभिन्न हिस्सों से बड़ी संख्या में प्रवासी पक्षी आते हैं। इस दौरान इन जलाशयों में विचरते पक्षियों की चहचाहट यहां की आबोहवा में जीवंतता पैदा करती है। बूंदी जिले में मुख्य रूप से 9 बर्ड वाचिंग प्वाइंट है -
# जैत सागर
# अभय पुरा बांध
# बरधा बांध
# गुढा बांध
# इंद्राणी बांध
# कनक सागर बांध
# नारायणपुर बांध
# राम सागर बांध
# रतन सागर झील

इन जलाशयों के साथ ही चंबल में जलभराव क्षेत्रों में बड़ी संख्या में पक्षियों को विचरण करते हुए देखा जा सकता है। इन जलाशयों में बार हेडेड गीज, कॉमन टील, पेलिकन, नार्दन पिनटेल, इंडियन स्कीमर, रिवर टर्न, पर्पल हेरोन, पोण्ड हेरोन, कोम्ब डक, पेंटेड स्टोर्क, वूली नेकेड स्टार्क, डार्टर कॉरमाण्ट, ग्रेटर स्पॉटेड ईगल, नॉर्दन शावलेवर, स्पॉट बिल डक, तथा और भी विभिन्न प्रजाति के एग्रेट्स भी दिखाई देते हैं। स्थानीय पक्षियों में कबूतर, तोता, मोर पक्षी ,सारस क्रेन आदि दिखाई देते हैं।

वन मंडल बूंदी द्वारा दिनांक 10 से 26 जनवरी 2018 तक वेटलैंड बर्ड सेंसस 2018 में बूंदी जिले के 9 वाटर पॉइंट पर पक्षी गणना का कार्य किया गया। वेटलैंड बर्ड सेंसस 2018 के कार्यक्रम का समापन दिनांक 27-1 -2018 को बूंदी बर्ड्स फेस्टिवल 2018 के रूप में मनाया गया। वेटलैंड बर्ड सेंसस 2018 में गणना कार्यक्रम में श्री पृथ्वी सिंह राजावत, श्री विट्ठल सनाढ्य, श्री चंद्र विजय सिंह ,पूर्व मानद वन्य जीव प्रतिपालक के . नामा, किरण चौधरी ,श्री दुष्यंत सिंह व श्री सीताराम गुर्जर का सहयोग रहा।
दर्शनीय स्थल

यहाँ चौरासी खंभों की छतरी एक बरामदा है जो 84 खंभों पर स्थित है। इसे राव अनिरुद्ध सिंह ने 1740 में नर्स(परिचारिका) देवा द्वारा की गई सेवाओं के प्रति सम्मान प्रकट करने हेतु बनवाया था।

यहां तारागढ़ बूंदी दुर्ग भी दर्शनीय स्थल है।
इन्हें भी देखें

* बूँदी
* राजस्थान
* राजस्थान के जिले
सन्दर्भ

श्रेणी:राजस्थान के जिले
*
बाड़मेर जिला

बाड़मेर जिला ' भारतीय राज्य राजस्थान का एक जिला है। जिले का मुख्यालय बाड़मेर नगर है, जबकि अन्य मुख्य कस्बे गुड़ामलानी और चोहटन हैं। माना जाता है कि नाम बाड़मेर की स्थापना यहां के 13वीं शताब्दी के शासक राव बहाड़ देव पूनिया के नाम पर हुई, तब इसे बाङमेर कहा जाता था।

कौन, क्या है :

बाड़मेर जिला कलेक्टर:- टीना डाबी

बाड़मेर में विधानसभा सीटें एवं विधायक

बाड़मेर:- डॉ. प्रियंका चौधरी

चोहटन:- श्री आदुराम मेघवाल

शिव:- श्री रविन्द्र सिंह भाटी

गुड़ामालानी:- श्री कृष्ण कुमार विश्नोई
भूगोल

थार मरुस्थल का एक भाग बाड़मेर जिला, राजस्थान के पश्चिम में स्थित है। जिला उत्तर में जैसलमेर जिले, दक्षिण में जालौर जिले, पूर्व में पाली और जोधपुर जिले तथा पश्चिम में पाकिस्तान से घिरा है। जिले का कुल क्षेत्रफल 28387 वर्ग किमी है। जिला उत्तरी अक्षांश 24,58’ से 26, 32’ और पूर्वी देशान्तर 70, 05’ से 72, 52’ के मध्य स्थित है।
इन्हें भी देखे

*शियो (शिव)
सन्दर्भ

श्रेणी:राजस्थान के जिले
काँगड़ा जिला

काँगड़ा भारतीय राज्य हिमाचल प्रदेश का एक जिला है। काँगड़ा जिले का मुख्यालय धर्मशाला है।
काँगड़ा जिले मे तहसीलों की संख्या 24 है
और उप तहसीलों कि संख्या 15 है
काँगड़ा जिले की तहसील के नाम निम्नलिखित हैं
1 इन्दोरा
2 काँगड़ा
3 खुंडिया
4 जयसिनपुर
5 ज्वालामुखी
6 जवाली
7 जस्वा
8 दादा सिबा
9 थुरल
10 देहरा गोपीपुर
11 धर्मशला
12 धीरा
13 नागरोटा बगवा
14 नागरोटा सूरिया
15 नूरपुर
16 पालमपुर
17 फतेहपुर
18 बरहो
19 बैजनाथ
20 मुल्थान
21 रकड़
22 शाहपुर
23 हरचकियाँ
24 हरिपुर
इतिहास

त्रिगर्त के नाम से प्रसिद्ध काँगड़ा हिमाचल प्रदेश की प्राचीनतम राजपूत रियासत है। महाभारत काल में इसकी स्थापना राजा सुशर्मा ने की थी। काँगड़ा को ‘त्रिगर्त’ के अलावा ‘नगरकोट’ के नाम से भी जाना जाता है। प्राचीनकाल में यह कटोच राजपूत राजाओं का केन्द्र रहा। ग्यारवीं शताब्दी में हिन्दू शाही वंश के शासक जयपाल की पूर्वी सीमा काँगड़ा था। सन् 1399 में तैमूर ने काँगड़ा पर आक्रमण किया था। जहाँगीर के समय 1620 ई॰ में काँगड़ा को मुगल साम्राज्य में जिला मिला लिया गया। उसके पश्चात काँगड़ा की स्थानीय राजपूत शैली और मुगल शैली से मिश्रित चित्रकारी की शैली विकसित हुई। 1785 ई॰ के पश्चात् संसारचंद व रणजीत सिंह का भी काँगड़ा पर अधिकार रहा। सन् 1966 के पंजाब पुनर्गठन के फलस्वरूप काँगड़ा को हिमाचल प्रदेश को सौंप दिया गया। 1 सितम्बर, 1972 को काँगड़ा जिला के तीन भाग कर ऊना, हमीरपुर, काँगड़ा जिलों का निर्माण किया गया।

क्षेत्रफल - 5739 वर्ग कि॰मी॰

जनसंख्या - 11,74,072 (2001 जनगणना)

साक्षरता - 85.67 %

एस॰टी॰डी॰ कोड - 01892

जिलाधिकारी - डॉ निपुण जिंदल ( अगस्त २०२२ में)

समुद्र तल से ऊँचाई -

अक्षांश - उत्तर

देशांतर - पूर्व

औसत वर्षा - मि॰मी॰


चित्र:Kangra.jpg| काँगड़ा से बर्फ़ीले पहाड़ों का हिमालय दर्शन
File:Jaisinghpur Chougan.JPG|जयसिंहपुर Chougan

बाहरी कड़ियाँ

श्रेणी:हिमाचल प्रदेश
श्रेणी:हिमाचल प्रदेश के जिले
*
हमीरपुर जिला, हिमाचल प्रदेश

हमीरपुर भारतीय राज्य हिमाचल प्रदेश का एक ज़िला है। यहाँ के लोग बड़ी संख्या में भारतीय सेना एवं केंद्रीय सुरक्षा बल में शामिल है, इसीलिए इस जिले को वीरभूमि के नाम से भी जाना जाता है। सड़कों के घनत्व के हिसाब से भी ये जिला पूरे भारत में सर्वप्रथम है। इसी नाम से एक ज़िला उत्तर प्रदेश में भी है।
हमीरपुर की स्थापना

1700 ई० में आलम चंद की मृत्यु के बाद हमीरचंद कांगड़ा के शासक बने। उस समय कांगड़ा का किला मुग़लों के अधीन था। हमीरचंद ने 1700 ई० से लेकर 1747 ई० तक कांगड़ा रियासत पर शासन किया। हमीरचंद ने 1743 ई० में जिस स्थान पर एक किले का निर्माण किया, वही स्थान कालांतर में हमीरपुर कहलाया।

ज़िले का मुख्यालय हमीरपुर है। दिल्ली से हमीरपुर के लिए सीधी बसें हैं। यहां एक हमीरपुर इंजीनियरिंग कॉलेज भी है

ुदनन्ेजदतै मदजगेैत मााेौोदजगोत वु्न् वन्दजगत े

599031.0 नगदहेेननोो,तजद़़्

स्ददगेेस मदजग्ेलगदेलर्दे ूी्ेदगेत व्दजे ुनेदग लदेीीो्ो 09970

3वेगवमोहदहोल

* क्षेत्रफल - 1,118 वर्ग कि॰मी॰
* जनसंख्या - 454768 (2011 जनगणना)
* साक्षरता - 88.15% (2011)
* एस. टी. डी (STD) कोड - 01972
* समुद्र तल से ऊँचाई -980 to 1100 Mtr.
* अक्षांश - उत्तरी 31.25.से 31.58
* देशांतर - पूर्व 76.18 से 76.44
* औसत वर्षा - मि॰मी॰
बाहरी कड़ियाँ

हमीरपुर ज़िले का इतिहास इस प्रकार है:

* हमीरपुर ज़िले का इतिहास कटोच राजवंश से जुड़ा है.
* हमीरपुर ज़िले का नाम राजा हमीर चंद के नाम पर पड़ा है.
* राजा हमीर चंद ने 1700 ईस्वी से 1740 ईस्वी तक इस क्षेत्र पर शासन किया था.
* राजा हमीर चंद ने 1743 ईस्वी में जिस स्थान पर एक किले का निर्माण किया, वही स्थान कालांतर में हमीरपुर कहलाया.
* हमीरपुर 1 नवंबर 1966 तक पंजाब प्रांत का हिस्सा था.
* पंजाब के पुनर्गठन के बाद, इन क्षेत्रों को हिमाचल प्रदेश में मिला दिया गया.
* 1 सितंबर 1972 को हमीरपुर को ज़िला घोषित किया गया.
* हमीरपुर ज़िले में सुजानपुर टीहरा भी एक ऐतिहासिक जगह है.
* हमीरपुर ज़िले में टौणीदेवी और अवाहदेवी मंदिर भी दर्शन के लिए जाने जाते हैं.
* हमीरपुर को देश की सेवा में दिए गए योगदान और बलिदान के लिए बहादुरों की भूमि के रूप में भी जाना जाता


हिमाचल प्रदेश के ज़िले
*
मंडी जिला

मंडी भारतीय राज्य हिमाचल प्रदेश का एक जिला है। मंडी जिला हिमाचल प्रदेश का एक प्रसिद्ध शहर है। इसका नाम मनु ऋषि के नाम पर हुआ है। मंडी के बारे में यह कहा जाता है की यह जगह व्यापारिक दृष्टि से काफ़ी महत्वपूर्ण थी। यह जिला व्यास नदी के किनारे बसा हुआ है। मंडी जिला में कई रमणीय स्थल हैं। कई मायनों में मंडी अपने आप में समृद्ध है। मंडी जिला का सबसे प्रसिद्ध स्थल इंदिरा मार्केट है जोकि व्यापार की दृष्टि से काफी महत्वपूर्ण स्थान है। या अमेरिकी राज्य मोंटाना।
Subdivisions

जंजैहली जिले के गांवों में शामिल है। यह कुल्लू-मनाली के पास, भुंटर हवाई अड्डे से लगभग 80 किमी, कुल्लू से 90 किमी और मंडी से 67 किमी दूर है। इसमें घने जंगल और झरने हैं और यह एक ट्रेकिंग/हाइकिंग आउटपोस्ट है। शिकारी देवी एक पर्यटन स्थल है। यह हिमाचल प्रदेश की संस्कृति को उजागर करने वाला एक जातीय गांव, हिमाचल सांस्कृतिक गांव की मेजबानी करता है।
बाहरी कड़ियाँ

*
श्रेणी:हिमाचल प्रदेश के जिले
चंबा जिला

चंबा भारतीय राज्य हिमाचल प्रदेश का एक जिला है। जिले का मुख्यालय चंबा है। उत्तरी भारत के मैदानी इलाकों से लोगों के लिए चम्बा जिले के डलहौजी और खज्जियार नगर लोकप्रिय हिल स्टेशन व छुट्टीयां बिताने के स्थान हैं। उत्तर भारत में केवल चम्बा ही एक मात्र जिला है जिसका 500 ई से अच्छी तरह से प्रलेखित इतिहास संरक्षित है। इसकी उच्च पर्वत श्रृंखला ने इसे एक अच्छा आश्रय स्थान दिया है और इसके सदियों पुराने अवशेषों और कई शिलालेख को संरक्षण प्रदान करने में मदद की है। एक हजार वर्ष से अधिक पहले चंबा के राजाओं द्वारा बनवाए गए मन्दिरों में अभी भी पूजा होती है और भूमि अनुदान कर्मों जोकि उस समय उनके द्वारा तांबे की प्लेट पर लिखी गई थी वर्तमान में भी कानून के तहत वैध हैं।

इस क्षेत्र के प्रारंभिक इतिहास के बारे में, यह माना जाता है कि इस क्षेत्र में कुछ कोलियन (Koliyan) जनजातियों जो बाद खासों से वशीभूत थे, बसे हुए था। एक समय बाद खासों पर भी अयुदम्बरास (Audumbaras) (2 शताब्दी ई.पू.) का बोलबाला था। अयुदम्बरास में सरकार का रूप गणतन्त्र था और वह प्रमुख देवता के रूप में शिव की पूजा करते थे। गुप्त काल (4 शताब्दी ईस्वी) से चंबा क्षेत्र ठाकुरों और राणों के नियंत्रणाधीन था जो खुद को कोली और खासों की निम्न जनजातियों से बेहतर मानते थे। गुर्जर प्रतिहार (7 वीं शताब्दी ईस्वी) के उदय के साथ राजपूत राजवंश सत्ता में आए। हिमाचल के प्राचीन इतिहास के बारे में ज्यादा जानकारी प्राचीन महाकाव्यों महाभारत व रामायण और पुराण व वेद जैसे अन्य शास्त्रों में मिलती है। महाभारत में कुल्लूत (Kuluta) (कुल्लू), त्रिगर्त (Trigarta) (कांगड़ा), कुल्लिन्द (Kulind) (शिमला और सिरमौर हिल्स), युगान्धार (Yugandhar) (बिलासपुर और नालागढ़), गोवदिका (Gobdika) (चंबा) और अयुदम्बर (Audumbar) (पठानकोट) के जनपदों (एक राज्य के कुछ प्रकार) का उल्लेख है।

ऋग्वेद में जो नदियाँ हिमाचल में प्रवाहित होती हैं का उल्लेख है। लेख राजा दिवोदास व उसके व्यास व यमुना के मध्य क्षेत्र में उसके 99 दृढ़ किलों से पहले दैत्य शाम्वरा के वारे में उल्लेख करते हैं जोकि इन पहाडी क्षेत्र का शक्तिशाली राजा राजा था।

क्षेत्रफल - वर्ग कि.मी.

जनसंख्या - (2001 जनगणना)

साक्षरता -

एस. टी. डी (STD) कोड -+91(0)1899

जिलाधिकारी - (सितम्बर 2006 में)

समुद्र तल से उचाई -

अक्षांश - उत्तर

देशांतर - पूर्व

औसत वर्षा - मि.मी.
बाहरी कड़ियाँ

श्रेणी:हिमाचल प्रदेश के जिले
*
कुल्लू जिला

कुल्लू भारतीय राज्य हिमाचल प्रदेश का एक जिला है।

जिले का मुख्यालय कुल्लू है। कुल्लू का दशहरा विश्वभर में प्रसिध्द है। दशहरे में हिमाचलभर के देवी-देवताओं की मूर्तियों को लोग रंग-बिरंगी पोशाक पहना कंधों पर बिठा कर लाते हैं। हिमाचल में सबसे ज्यादा बादल फटने की घटना कुल्लू में ही होती है।
इस जिले में कई पर्यटन स्थल हैं जिनमें में कुछ निम्न हैं-
* मणिकर्ण- मणिकर्ण की समुद्र तल से ऊंचाई 1700 मीटर है। यह स्थान कुल्लू से 40 किलोमीटर दूर, कुल्लू-लेह राष्ट्रीय मार्ग पर स्थित है। यह गर्म पानी के स्रोत, शिव मंदिर और गुरुद्वारे के लिए प्रसिद्ध है। मणिकर्ण में गर्म पानी के स्रोत हैं जिसमें स्नान करने से चर्म रोग दूर होता है क्योंकि यह पानी व्याधि निवारक होता है।
* मनालीः मनाली की समुद्र तल से ऊंचाई 1926 मीटर है। यह कुल्लू से 40 किलोमीटर दूर कुल्लू-लेह राष्ट्रीय मार्ग पर स्थित है। यहां पर हिडिंबा देवी का मंदिर, मनु मंदिर, नेहरू कुंड और पर्वतारोहण संस्थान है। मनाली विदेशी सैलानियों में प्रसिद्ध है। इस स्थान से 16 किलोमीटर दूर सोलंग घाटी है, जो स्कीइंग के लिए प्रसिद्ध है।
* बिजली महादेवः इसकी समुद्र तल से ऊंचाई 2460 मीटर है। कुल्लू से इसकी दूरी 10 किलोमीटर है। तथा बस अथवा गाडियोँ मे जाने के बाद 2.6 किलोमीटर पैदल सीड़ीयोँ से जाना पड़ता है। 60 फुट ऊंचा महादेव का लिंग चांदी की तरह चमकता है। भादो मास में इस पर बिजली गिरती है और इसके कइ टुकड़े हो जाते हैं, लेकिन फिर इसे गाँब वाले मख्खन से पुजारी की सहायता से जोड़ते हैँ। यह मान्यता है कि यदि कोई शिवलिँग का टुकड़ा छुट जाये तो मन्दिर के पुजारी को सपने मे यह सब पता चलता है और बह उस टुकड़े को ढुँढ कर मक्खन से जोड़ते हैँ। और यहाँ शिवरात्री के दिन घोटा भी तैयार किया जाता है। यहाँ मेले का आयोजन भी होता है।
* बंजारः इस स्थान की समुद्र तल से ऊंचाई 1524 मीटर है और यह कुल्लू से 58 किलोमीटर दूर तीर्थन नदी के छोर पर स्थित है। बंजार ट्राउट मछलियों के व्यवसाय के लिए प्रसिद्ध है।
* नग्गरः इस स्थान की समुद्र तल से ऊंचाई 1760 मीटर है। यह ब्यास के बायीं ओर स्थित है। नग्गर प्राचीन समय में कुल्लू राज्य का मुख्यालय था। इसके समीप रोरिक कला दीर्घा विश्वविख्यात है।
* कटराईं इस स्थान की समुद्रतल से ऊंचाई 1463 मीटर है। यहां सेबों के बागीचे, मधुमक्खी पालन आदि केंद्र हंै। इसके साथ ही पतलीकूहल में सरकारी मछली पालन केंद्र है।

क्षेत्रफल - वर्ग कि.मी.

जनसंख्या - (2001 जनगणना)

साक्षरता -

एस. टी. डी (STD) कोड - 01902

जिलाधिकारी - (सितम्बर 2006 में)

समुद्र तल से उचाई -

अक्षांश - उत्तर

देशांतर - पूर्व

औसत वर्षा - मि.मी.
सन्दर्भ कुल्लू की पॉच खडडों

*
श्रेणी:हिमाचल प्रदेश के जिले
शिमला जिला

शिमला भारतीय राज्य हिमाचल प्रदेश का एक जिला है।
पर्यटन स्थल


Image:View_of_a_Himalayan_valley,_Himchal_Pradesh.jpg|हिमालय की तराई
Image:Shimla.jpg|रिज शिमला
Image:2007-07-10Viceregal_Lodge_Rashtrapati_Niwas_Shimla_gopal1035.jpg|एडवांस्ड स्टडीज संस्थान, शिमला
Image:Shimla british.jpg|भेड़ों के झुंड
Image:Dhami From Jyun Ki Dhaar.jpg|शिमला के निकट धामी गांव

सन्दर्भ

श्रेणी:हिमाचल प्रदेश के जिले
श्रेणी:हिमाचल प्रदेश
*